Halvad tuletuslikud sõnad on veel kuuletuma, kuulekas, kuuletu (paremad on harilikud sõna kuulma, sõnakuulelik, sõnakuulmatu). Kuigi mitmed kahestkoosnevad  sõnad on halvad ja neid tuleb asen­dada omaette tüvisõnadega ja kuigi seega ka sõna kuulma vajaks asendamist, on ometi parem jääda selle kahestkoosneva juure kui seda asendada halvaga. Parem halb vana kui veel hal­vem uus. Küll ükskord õnnestub sõna kuulma asemele leida hea uus eriline tüvisõna. Sama maksab ka järgmiste sõnade kohta: töötlema (parem välja töötama), toimama (parem toime panema). Halvad tuletised on veel irdama (parem irrutama), raevama (parem raevustama), ka kõlblas (parem kõlbeline).